เรื่องร้องเรียน (ท่อระบายน้ำ,ถนน,จราจร) วันที่ 2022-06-01 22:50:22 — แขวงบางชัน เขตคลองสามวา กรุงเทพมหานคร
1 การจราจรติดขัดในพื้นที่เส้นสุเหร่าคลองหนึ่ง  ตั้งแต่สี่แยกถนนปันญาอินทรา-สามแยกหทัยราษฎร์

2 ในพื้นที่ตามข้อ1 เกิดจากปริมาณคนงานก่อสร้าง ทั้งคนไทยและต่างด้าว มีฝีมือ อยู่กันเป็นจำนวนมาก ทำให้ผู้รับเหมาก่อสร้าง มารับ มาเลือก คนงานก่อสร้าง ในพื้นที่ดังกล่าว ส่งผลให้ปริมาณรถที่จอดและชะลอรถเพื่อเลือกคนงาน มีอย่างเป็นจำนวนมาก ทำให้ประชาชนที่อยู่อาศัยถาวรบริเวณนั้นได้รับความเดือดร้อนเรื่องการเดินทาง

3 ถนนตามข้อ1 มีขนาด 2เลนสวนกัน ทำให้ไม่สามารถเดินรถแซง อีกทั้ง บางส่วนที่มี4เลน ก็มีรถจอดอย่างไม่เป็นระเบียบ

4 การจอดรถตามข้อ3 เนื่องจากไม่มีป้ายจราจร ภาคบังคับ ซึ่งให้จอดได้มากน้อยแค่ใด ทำให้เป็นประโยชน์กับเหล่าผู้รับเหมา ผู้ทำธุรกิจหอพัก และผู้อยู่อาศัยติดถนน ถือเอาเป็นที่จอดรถหน้าบ้าน และที่จอดรถในเชิงธุรกิจ ส่งผลให้ถนนแคบลง เจ้าหน้าที่ตำรวจ ไม่สามารถใช้สิทธิตามกฎหมายได้  เพราะ เขตคลองสามวา ส่วนกองช่าง ไม่ลงงบประมาณทำป้าย เพื่อจัดระเบียบถนนเส้นนี้ตามข้อ1

5 การจัดระเบียบของเทศกิจ ไม่มี เพราะการค้าขายของคนบริเวณดังกล่าว มีจำนวนมาก การจอดรถ เพื่อซื้อของมีจำนวนมาก ทำให้การจราจรหนาแน่น

6 การจราจรจะติดในช่วงเวลา 5.00 น.-9.00 น. ในช่วงเช้า และเวลา 16.30น.-19.00 น. ซึ่งเป็นช่วง เวลาที่เดินทางออกทำงาน ไปโรงเรียน และกลับเข้าบ้าน 

7 ขอแจ้งให้ทราบว่า บริเวณ ถนนเส้นเชื่อมต่อกับ ถนนสุเหล่าคลองหนึ่ง มีถนนปัญญาอินทราซึ่ง เป็นถนนส่วนบุคคลซึ่งโครงการปัญญาอินทราสามารถควบคุมทำป้ายได้ชัดเจนว่าไม่ให้มีการรับส่ง คนงานก่อสร้าง จึงทำให้บนบริเวณถนนปัญญาอินทราไม่มีการรับส่งผู้รับเหมาก่อสร้างและไม่ใช่ต้นเหตุของถนนเส้นที่รถติด
อีกทั้งเส้นถนนพระยาสุเรนทร์ก็เป็นถนนอีกเส้นหนึ่งที่ต้องเชื่อมไปถนนสุเหร่าคลองหนึ่ง ซึ่งถนนดังกล่าวมีเส้นทาง6เลนสวนทางกัน ทำให้การจราจรติดขัดน้อยลง
และถนนหทัยราษฎร์ ซึ่งเชื่อมกับถนนสุเหร่าคลองหนึ่ง ในอีกด้านหนึ่ง ก็มีถนนสี่เลน ทำให้การจราจรสามารถขับเคลื่อนไปได้บ้าง
แต่ได้ถนนสุเหร่าคลองหนึ่ง มีเพียงสองเลนสวนทางกันแต่ก็ไม่มีการจัดการใดใดเลย

8 นักข่าวเคยมาทำข่าวเมื่อปี 2563 แต่ก็ไม่มีผลตอบรับจากทางส่วนงานราชการของกรุงเทพมหานครเขตพื้นที่รับผิดชอบคือเขตคลองสามวา ไม่เคยมีป้ายกำกับเพื่อใช้ถนน อย่างไร ไม่เคยมีการปรับปรุงพื้นที่ 

9 ช่วงหน้าฝน เส้นทางตามข้อหนึ่ง มีน้ำขังไม่มีท่อระบายน้ำ ไม่มีการปรับปรุงพื้นที่ 

10 สุดท้ายอยากขอให้ปรับปรุง พื้นที่ถนนตามข้อหนึ่งควบคุมการใช้จราจรการใช้พื้นที่ส่วนกลางในถนนตามข้อหนึ่งและการจัดระเบียบคนงานกรรมกรก่อสร้างรวมถึงการจัดการทางกฏหมายเพื่อให้เจ้าหน้าที่ตำรวจสามารถใช้อำนาจเพื่อควบคุม ไม่ให้ประชาชนที่อยู่บริเวณริมถนนหรือผู้รับเหมาใช้พื้นที่ของถนนเพื่อประโยชน์ส่วนตัว ตลอดช่วงเวลาด้วยครับ